gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7040, del 06-06-2013 (2013/5913)

RESOLUCIÓ de 23 de maig de 2013, de la Direcció General de Formació Professional i Ensenyances de Règim Especial, d'addició de l'annex I A a la Resolució de 26 de març de 2013, de la Direcció General de Formació Professional i Ensenyances de Règim Especial, per la qual es convoquen proves d'accés als cicles formatius de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5913


Data del document
:   23-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 23 de maig de 2013, de la Direcció General de Formació Professional i Ensenyances de Règim Especial, d'addició de l'annex I A a la Resolució de 26 de març de 2013, de la Direcció General de Formació Professional i Ensenyances de Règim Especial, per la qual es convoquen proves d'accés als cicles formatius de Formació Professional. [2013/5913]  
En virtut de les facultats que em concedix l'Orde de 31 de març de 2009, de la Conselleria d'Educació, per la qual es regulen les proves d'accés a cicles formatius corresponents a la Formació Professional inicial del sistema educatiu en l'àmbit de gestió de la Comunitat Valenciana (DOCV 17.04.2009).  
Als efectes de garantir el compliment dels terminis legals establits en la Resolució de 26 de març de 2013, de la Direcció General de Formació Professional i Ensenyances de Règim Especial, per la qual es convoquen proves d'accés als cicles formatius de Formació Professional i davant de la coincidència d'estos terminis amb dies declarats festius escolars en la localitat d'Alacant, s'addiciona a la dita resolució als únics efectes del municipi d'Alacant l'annex I A.  
  
València, 23 de maig de 2013.- El director general de Formació Professional i Ensenyances de Règim Especial: Gonzalo Alabau Zabal.
Diari Oficial de la Generalitat Valenciana


Sumari del DOGV 7086, del 09-08-2013 (2013/7797)

Informació pública de l'acord d'escissió de la cooperativa.
-----------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7797


Organisme emissor
:   Cooperativa Valenciana San Marcos de Patro

Tipus de document
:   Anunci

Informació pública de l'acord d'escissió de la cooperativa. [2013/7797]  
En compliment del que disposa la legislació vigent, es fa públic que l'Assemblea General de la cooperativa, celebrada el dia 30 de juny de 2013, va acordar, per àmplia majoria, dur a terme l'escissió de la cooperativa quant a la branca d'activitat relativa a l'elaboració i aprovisionament als socis, de productes, materials i serveis per al desenvolupament i la millora de l'activitat agrària i del mitjà rural, per mitjà de la creació d'una nova entitat denominada Suministros Agrarios La Foradà, Coop. V.   
  
  
València, 10 de juliol de 2013.- La presidenta del Consell Rector: Amparo Alemany Alemany.
Diari Oficial de la Generalitat Valenciana


Sumari del DOGV 7023, del 14-05-2013 (2013/4725)

Resolució de 2 de maig de 2013, de la Comandància de la Guàrdia Civil d'Alacant, per la qual anuncia una subhasta d'armes.
--------------------------------------------------------------------------------------------------------------------------

### Dades del document

Número de DOGV
:   7023

Data del DOGV
:   14-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4725


Organisme emissor
:   Comandància de la Guàrdia Civil d'Alacant

Tipus de document
:   Resolució

Resolució de 2 de maig de 2013, de la Comandància de la Guàrdia Civil d'Alacant, per la qual anuncia una subhasta d'armes. [2013/4725]  
A les 09.00 hores del dia 10 de juny de 2013 se celebrarà una subhasta d'armes a plec tancat, en el caserna de la Guàrdia Civil d'Alacant, sítia al carrer Sant Vicent, número 52.   
Se subhastaran 685 lots que estaran exposats al públic de 09.00 a 13.00 hores, durant els dies 3 al 7 de juny de 2013; els lots no adjudicats seran reduïts a ferralla per mitjà de procediment de fosa.   
  
  
Alacant, 2 de maig de 2013.- El coronel en cap de la Comandància: Antonio Roberto Lázaro Gabaldón.
Diari Oficial de la Generalitat Valenciana


Sumari del DOGV 7127, del 08-10-2013 (2013/9728)

DECRET 141/2013, de 4 d'octubre, del Consell, pel qual es concedix la Distinció de la Generalitat al Mèrit Cultural a María Luisa Merlo Colomina.
-------------------------------------------------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9728


Data del document
:   04-10-2013

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 141/2013, de 4 d'octubre, del Consell, pel qual es concedix la Distinció de la Generalitat al Mèrit Cultural a María Luisa Merlo Colomina. [2013/9728]  
El Consell, per mitjà del Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural, per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
María Luisa Merlo Colomina, nascuda a València el 6 de setembre de 1941, va continuar la tradició artística familiar amb el seu debut en el cine, en 1959, amb la pel·lícula De espaldas a la puerta. La seua trajectòria professional també està lligada al teatre, amb obres com La tercera palabra, Los peces rojos, El corto vuelo del gallo, No corran que es peor o Diálogo secreto, actuant en esta última junt amb son pare, Ismael Merlo.  
A partir de l'any 1986, l'actriu va formar part de la Companyia Nacional de Teatre Clàssic, participant en obres com Los locos de Valencia, de Lope de Vega.  
En la xicoteta pantalla, María Luisa Merlo ha pres part en un gran nombre de representacions teatrals i protagonitzat sèries i produccions, que l'han feta mereixedora del premi Antena d'Or de Televisió, que va aconseguir l'any 1967, al qual s'unix el premi Ercilla de teatre per la seua trajectòria professional, que li va ser atorgat l'any 2009.  
  
Per això, com a reconeixement a la seua trajectòria professional, al seu treball i al seu talent, que contribuïx a acréixer l'herència artística familiar, i amb la deliberació prèvia del Consell, en la reunió del dia 4 d'octubre de 2013,  
  
DECRETE  
  
Concedir la Distinció de la Generalitat al Mèrit Cultural a María Luisa Merlo Colomina.  
  
València, 4 d'octubre de 2013  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 7174, del 17-12-2013 (2013/11627)

RESOLUCIÓ de 15 de novembre de 2013, de la Universitat de València, per la qual es corregeixen errors en la Resolució de 16 d'abril de 2013, de la Universitat de València, per la qual es publica el pla d'estudis de Màster en Fisioteràpia dels Processos d'Envelliment: Estratègies Sociosanitàries.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7174

Data del DOGV
:   17-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11143


Data del document
:   15-11-2013

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * centre d'ensenyament

RESOLUCIÓ de 15 de novembre de 2013, de la Universitat de València, per la qual es corregeixen errors en la Resolució de 16 d'abril de 2013, de la Universitat de València, per la qual es publica el pla d'estudis de Màster en Fisioteràpia dels Processos d'Envelliment: Estratègies Sociosanitàries. [2013/11861]  
Advertits errors en la resolució de 16 d'abril de 2013, de la Universitat de València, per la qual es publica el pla d'estudis de Màster Universitari en Fisioteràpia dels Processos d'Envelliment: Estratègies Sociosanitàries per la Universitat de València, publicada al Boletín Oficial del Estado número 118, de 17 de maig de 2013, i al Diari Oficial de la Comunitat Valenciana número 7034, de 29 de maig de 2013, es procedeix a efectuar-hi les rectificacions oportunes.  
Se substitueix l'annex pel següent:  
  
  
ANNEX  
Pla d'estudis del títol de Màster Universitari en Fisioteràpia   
dels Processos d'Envelliment: Estratègies Sociosanitàries  
  
  
Branca de coneixement: Ciències de la Salut.  
  
  
1. Distribució del pla d'estudis per tipus de matèria en crèdits ECTS:  
  
Caràcter de les assignatures ECTS  
Obligatòries 75  
Optatives  
Pràctiques externes (optatiu) -   
15  
Treball de fi de màster 30  
Crèdits totals 120  
  
  
  
  
2. Descripció dels mòduls de què consta el pla d'estudis:  
  
Mòdul I. Mòdul obligatori  
Assignatures Caràcter ECTS   
Científic Obligatori 15  
Sanitari Obligatori 15  
Psicosocial Obligatori 15  
General i Cardiorespiratori Obligatori 10  
Locomotor Obligatori 10  
Neurocognitiu Obligatori 10  
Crèdits totals per cursar 75  
  
  
  
Mòdul II. Pràctiques externes  
Assignatura Caràcter ECTS  
Pràctiques externes Optatiu 15  
Crèdits totals per cursar 15  
  
  
  
Mòdul III. Treball de fi de màster  
Assignatura Caràcter ECTS  
Treball de fi de màster Obligatori 30  
Crèdits totals per cursar 30  
  
  
  
València, 15 de novembre de 2013.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 7080, del 01-08-2013 (2013/7731)

Notificació de la sentència dictada en el rotlle d'apel·lació número 263/2013.
------------------------------------------------------------------------------

### Dades del document

Número de DOGV
:   7080

Data del DOGV
:   01-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7731


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 263/2013. [2013/7731]  
La Secció Sexta de l'Audiència Provincial de València ha dictat, en el rotlle d'apel·lació número 263/2013, la sentència que té l'encapçalament i part dispositiva com seguix:   
«Poder judicial: Audiència Provincial de València. Secció Sexta.   
Rotlle número 263/2013  
Sentència número 329  
President: Vicente Ortega Llorca.  
Magistrats: María Mestre Ramos, M.ª Eugenia Ferragut Pérez.  
València, 18 de juny de 2013  
La Secció Sexta de l'Audiència Provincial de València, integrada pel senyor i les senyores anotades al marge, ha vist el present recurs d'apel·lació interposat contra la Sentència de 28 de febrer de 2012, recaiguda en el juí ordinari número 958/2010, del Jutjat de Primera Instància número 1 dels de Catarroja, sobre la reclamació d'una quantitat per factures impagades.  
Han sigut parts en el recurs, com a apel·lant, el demandat Mohammed Serroukh Harraqi, representat pel procurador Álvaro Cuéllar de la Asunción i defés per l'advocada Amparo González Almendros, i, com a apel·lades, la demandant SPT Unicomer, SL, representada per la procuradora Begoña Camps Sáez i defesa per l'advocat Lorenzo Castellano Rausell, i els codemandats Agadir Montajes, SL, Miloud Brimo i Mohammed Barakat.  
És ponent Vicente Ortega Llorca, el qual expressa el paréixer del tribunal.  
Dispositiva  
1. Desestimem el recurs interposat per Mohammed Serroukh Harraqi.  
2. Confirmem la sentència apel·lada.  
3. Imposem al recurrent les costes d'esta alçada.  
Esta sentència no és ferma i en contra pot interposar-se recurs extraordinari per infracció processal o recurs de cassació per interés cassacional.  
Quan corresponga, torneu al Jutjat de procedència les actuacions originals, amb un certificat d'esta resolució perquè s'execute i es complisca.  
Esta és la nostra sentència, que pronunciem, manem i firmem.»  
  
I per a la seua publicació en el Diari Oficial de la Comunitat Valenciana, a fi de notificar als incompareguts demandats apel·lats, Agadir Montajes, SL, Miloud Brimo i Mohammed Barakat.  
  
València, 19 de juliol de 2013.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 7139, del 25-10-2013 (2013/10349)

Acceptació de delegació de la gestió de diverses taxes dels ajuntaments d'Aspe i Finestrat.
-------------------------------------------------------------------------------------------

### Dades del document

Número de DOGV
:   7139

Data del DOGV
:   25-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10590


Data del document
:   18-10-2013

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Correcció d'errades

Acceptació de delegació de la gestió de diverses taxes dels ajuntaments d'Aspe i Finestrat. [2013/10646]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals, es publica l'acceptació, mitjançant el Decret de 18 d'octubre de 2013, de la presidenta de la Diputació Provincial d'Alacant, de les delegacions efectuades pels plens dels ajuntaments d'Aspe, en la seua sessió de data 24 de setembre de 2013, i de Finestrat, en la seua sessió de data 26 de setembre de 2013, amb l'abast, les condicions generals i els contingut establits en l'Acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de determinats tributs i la resta d'ingressos de dret públic, dels municipis de la província, aprovat en la sessió del Ple Provincial de data 1 de juliol de 2004 (BOP 175, 31.07.2004, i DOCV 4819, 13.08.2004).  
  
Tributs i la resta d'ingressos de dret públic per als quals es delega en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
  
Aspe  
- Taxa per la prestació del servici de residus sòlids urbans.  
- Taxa per la prestació del servici de clavegueram.  
  
Finestrat  
- Taxa del servici de recollida, tractament i eliminació de residus sòlids urbans.  
  
Estes delegacions, realitzades a favor de la Diputació Provincial d'Alacant pels municipis d'Aspe i Finestrat, produiran efecte des de l'endemà de la seua publicació en el Butlletí Oficial de la Província d'Alacant i estaran vigents fins a la finalització del quint any, a comptar des de l'endemà de la seua entrada en vigor, i quedaran tàcitament prorrogades per períodes de cinc anys si cap de les parts manifesta expressament la seua voluntat en contra comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 18 d'octubre de 2013.- La presidenta: Luisa Pastor Lillo. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7179, del 24-12-2013 (2013/11751)

Informació pública de l'aprovació de la modificació número 20 del pla general d'ordenació urbana.
-------------------------------------------------------------------------------------------------

### Dades del document

Número de DOGV
:   7179

Data del DOGV
:   24-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11570


Data del document
:   02-12-2013

Organisme emissor
:   Ajuntament de Xixona

Tipus de document
:   Anunci

Descriptors 

:   * Xixona
    * pla d'urbanisme
    * administració local

Informació pública de l'aprovació de la modificació número 20 del pla general d'ordenació urbana. [2013/11511]  
El Ple d'esta corporació, en la sessió celebrada el 23 de setembre de 2010, va acordar sotmetre a informació pública, per un període d'un mes, per mitjà d'un anunci en el Diari Oficial de la Comunitat Valenciana i en un diari, no oficial, d'àmplia difusió en la localitat, així com al tauler d'anuncis municipal, l'expedient per a l'aprovació de la modificació número 20 del Pla General d'Ordenació Urbana de Xixona, redactada per Consultora de Actividades Técnicas, SL, que té com a objecte delimitar una zona de protecció viària de la variant en la CV-800, allargant-la cap al sud, per a permetre la reserva de sòl per a la futura execució del projecte d'eliminació de les revoltes de la Paella.  
  
Durant este termini, el projecte diligenciat de la modificació puntual número 20 del pla general, es trobarà dipositat per a la seua consulta pública en l'oficina tècnica de l'Ajuntament. Conclosos els tràmits anteriors, l'Ajuntament remetrà l'expedient a la conselleria competent en Urbanisme, que resoldrà la seua aprovació definitiva.  
S'estableix la suspensió de llicències d'edificació per a l'execució d'obres de nova planta en les zones qualificades com a protecció viària, en el document d'esta modificació puntual número 20, i es permet la concessió de llicències i la tramitació de declaracions responsables, en esta classe de sòl, per a la execució d'obres de rehabilitació d'edificacions existents, amb o sense ampliació.  
El termini de durada màxima de la suspensió de llicències que ara s'estableix serà de dos anys, ara bé, en qualsevol cas, la suspensió quedarà extingida amb l'aprovació definitiva del planejament.  
Cosa que es fa pública per a general coneixement.  
  
Xixona, 2 de desembre de 2013.- L'alcalde president: Ferran Josep Verdú i Monllor.
Diari Oficial de la Generalitat Valenciana


Sumari del DOGV 7031, del 24-05-2013 (2013/5087)

Notificació d'acord d'inici. Expedient número C-DAFT-49/13.
-----------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5087


Organisme emissor
:   Institut Valencià d'Habitatge, SA

Tipus de document
:   Anunci

Notificació d'acord d'inici. Expedient número C-DAFT-49/13. [2013/5087]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber, a l'interessat que s'indica, l'acord d'inici de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposarà d'un termini, a tal fi, de 30 dies.  
  
Expedient C-DAFT-49/13  
Codi de l'immoble: 2156936530.  
Adreça: San Lorenzo, s/n, bloc 3, 3B.   
Població: Castelló de la Plana.  
Adjudicatari: M.ª Carmen Clemente Bonet.  
Ocupant: Sheila Torres Salazar.  
Règim de cessió: arrendament.  
Data de l'acord d'inici: 02.04.2013.  
  
València, 15 de maig de 2013.- La directora del Centre de Gestió d'Habitatge Públic: María Jesús Rodríguez Ortiz.
Diari Oficial de la Generalitat Valenciana


Sumari del DOGV 7073, del 23-07-2013 (2013/7329)

Notificació de la sentència dictada en el procediment ordinari número 1105/2011.
--------------------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7329


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment ordinari número 1105/2011. [2013/7329]  
Juí ordinari 001105/2011   
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime parcialment la demanda interposada per l'entitat Finanzia Banco de Crédito, SA, representada per la procuradora Kira Román Pascual, contra Paul Disparu, declarat en rebel·lia i condemne este a satisfer a l'actora la quantitat de 12.070,98 euros, amb els interessos legals, i declare la nul·litat dels interessos de demora fixats.  
  
Les costes processals s'imposen a la part demandada.  
Notifiqueu la present resolució a les parts i feu-los saber que contra esta pot interposar-se un recurs d'apel·lació.  
Esta és la meua sentència, de què es portarà una testimoniança a les actuacions, que, jutjant definitivament en primera instància, pronuncie, mane i firme.»  
Atés que es desconeix el domicili o residència actuals de la part demandada, per una resolució de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Gandia, 10 de juliol de 2013.- El secretari judicial: Enrique Ferri Borrás.